
Юбилей
10 години " ЕЛЕКТРОНЕН ИНФОРМАЦИОНЕН ПОРТАЛ "
на хората с увреждания в Плевен

Драги читатели,

От 3 март 2012година до днес, стартира и работи активно сайта http://disability.pleven.bg,
той спечели много приятели,сериозен брой потребители, коректни сътрудници. Разбира се, платформата има и недоброжелатели. Със стартиране на обновения сайт, реализиращ нова визия за развитие , той става интерактивна платформа на всички нас - хората с увреждания живеещи и работещи в Плевен и от цялата страна. Той дава  възможност на всеки потребител да бъде и автор, за да стане сайта наистина "Електронният дом на хората с увреждания". Порталът се хоства от Община Плевен, която предостави и домейна, като за това потребителите сме благодарни. Целта на електронния-информационен портал е да се популяризира работата на общината, това което тя прави за хората с увреждания на своята територия, за работата в техните организации, дейността и изявите им, както и да бъде в помощ. Всичко това им носи радост, удовлетворение за добре свършена работа, за това че са полезни за себе си и околните. Порталът е изцяло разработен и програмиран от хора с увреждания.

   А тези думи са специално от редакцията на вестник ВЯРА, месечник за живота и проблемите на хората с увреждания от Плевен и страната. Ние го обичаме, както може да се обича всяка рожба. Вложихме много любов при неговото създаване и актуализиране. Старали сме се в предоставените материали да отразяваме всичко, което касае хората с увреждания, техният живот, радости и болки. Изказваме, като редакция , своята специална благодарност на Община Плевен и специално на кметовете г-н Георг Спартански и г-н проф. Димитър Стойков за проявеното разбиране към проблемите на хората с увреждания, за предоставения хостинг и домейн, така че този информационен сайт да съществува. Община Плевен е една от малкото общини в България, която предостави възможността за наша информация в Интернет. Редакцията на вестник "ВЯРА" искрено благодари за това, че през всичките тези години тя намираше своята трибуна на тази платформа, за това, че вестника в електронен вид бе достъпен на хората от цялата страна. Искрено се надяваме, че тази електронна трибуна ще продължи своята дейност и нашата съвместна работа за доброто на хората с увреждания.


На всички ни, ЧЕСТИТ рожден ден!


Честит 10-годишен юбилей!

Румен Петков, редакция "ВЯРА"

РО ПЛОВДИВ, Съюз на глухите в България


На 5 февруари в клуба на районната организация на глухите в гр. Пловдив се състоя събитие организирано от СГБ, която е част от програмата на международен проект „Sign Links”.


Проектът се реализира в партньорско сътрудничество между Съюза на глухите в България, Федерацията на глухите в Гърция и Асоциацията на глухите в Малта.


Основната цел на самият проект е създаването и укрепването на връзката между света на чуващите и глухите хора.


Проектът „Глухите като ролеви модели за света на чуващите: Връзки на същата верига”, носещ съкращението „Sign Links“, е финансиран с подкрепата на Европейската комисия.


В работата участваха председателят на Съюза на глухите в България Николай Нинов и Мая Георгиева, главен счетоводител на СГБ. Опитът да си глух ролеви модел е слабо изследван в литературата. Настоящата статия изследва наличната литература за ролеви модели за подпомагане на семейства на глухи деца и чуващи специалисти практици.

Повечето глухи (около 95%) по целия свят имат чуващи родители и не влизат в контакт с глухи възрастни и жестов език преди да навършат възрастта, в която започва официалното начално образование. По-голямата част от чуващите родители не влизат в контакт с глухотата дори след като детето им е диагностицирано като глухо. Може да звучи като парадокс, но в световен мащаб е така.

******

Първи успехи в реализирането на проекта „Sign Links”

Глухи ролеви модели вече под прожекторите


На 3 февруари т. г. в конферентната зала на СГБ се състоя открит семинар за деца с увреден слух и техните родители във връзка с прилагането на иновативни продукти за обучение.


Гост-лектор на семинара беше д-р Славина Лозанова, слухово-речев терапевт, консултант по кохлеарна имплантация във ВМА, преподавател в НБУ и жестов преводач.


В работата на семинара участва и председателят на Съюза на глухите в България Николай Нинов. В поредицата от срещи и семинари, които Съюзът на глухите в България организира с голям успех за своите членове през последните месеци, ще остане запомнен и откритият семинар, проведен на живо на 3 февруари тази година в сградата на СГБ. Той е част от работата на института „Науки за глухите хора (#DeafStudiesInstitute) по проект, финансиран от фондация „Америка за България” по програма „Онлайн учене при учениците със слухови нарушения“. Проектът има изключително перспективно значение, защото е в подкрепа на програмата „Следващите 10” , включваща възможностите за реализацията на значими идеи за онлайн обучението на глухи деца през следващите десет години. Специален гост-лектор на семинара беше д-р Славина Лозанова, слухово-речев терапевт, консултант по кохлеарна имплантация във ВМА, преподавател в НБУ и жестов преводач.

**********


За 13 пореден път в Европа на 11 февруари беше отбелязан европейският ден на единния европейски номер за спешни повиквания 112.


Той е обявен със съвместна тристранна декларация на европейската комисия, европейския парламент и съвета на Европа през 2009 година и се чества официално в страните-членки на общността.


Денят на европейския номер 112 е особено специален за общността на глухите хора в България. В последните години новото ръководство на Съюза на глухите в България положи изключителни усилия, които бяха не само подкрепени, но и оценени като приоритет в работата на системата 112. Ние вече можем да се ползваме от много предимства и възможности, които всяка година се разработват и прилагат в националната система 112. Както например и от последния проект, реализиран от дирекция „Национална система 112” при МВР, който особено касае глухите хора - разширна мобилна локализация (Advanced Mobile Localiza on- AML) в национална система 112 на територията на Република България.

Тишина, СГБ
Фондация Синергиа

"Най-хубавото се вижда само със сърцето. Най-същественото е невидимо за очите"

Дейности

Дейностите са подчинени на мисията и целите на организацията, която управлява проекти и развива стопанска дейност чрез предлагане на услуги от незрящи за зрящи. Сред тях са обучителни дейности, корпоративни събития и обучения, кулинарни дегустации и тактилни турове (градски разходки без участието на зрението).

От месец април 2018 г. HI TOUCH  – екипът масажисти със зрителни увреждания на Фондация Синергиа предлага класически релаксиращ масаж, цял и частичен в кабинети в центъра на София на ул. Цар Симеон 52, Клиника Борола, както и на ул. Иван Вазов 38.
***
„Блинфо“: Новата платформа за зрящи и незрящи

В Международния ден на белия бастун (15 октомври) от 13.00 ч. се проведе онлайн пресконференция, посветена на официалното откриване на информационно-медийния портал blinfo. Събитието bе отворено за журналисти, организации на и за хора с увреждания, представители на институции, както и приятели и партньори на фондация „Синергиа“.  BLINFO.bg е платформа, в която автори на съдържанието са млади.
Потърсете ни за повече информация:

Ралица Чалова, Анита Накова (незрящи)

http://synergia-foundation.org

ralitsa@synergia-fondation.org Тел. 0895 425 340 Проектът „Да бъдем на една страница – гласът на незрящите“ се осъществява с финансовата подкрепа на Исландия, Лихтенщайн и Норвегия  по линия на Финансовия механизъм на ЕИП – www.activecitizensfund.bg Основната цел на проекта е изграждане на информационно-медиен портал за хора със зрителни увреждания.

Технологичната компания Opencode Systems Bulgaria ще дари 2 500 евро на Фондация Синергиа, съобщиха от компанията. Опенкод Системс е доставчик на телекомуникационни решения, който работи с отворени системи за мобилни мрежи, която е патентована и специализирана многоканална технология, невидима за потребителите, но е в основата на много от мобилните услуги, които те използват.
Всеки обича да пътува. Набелязва дестинация, резервира хотел чрез туристическа агенция или самостоятелно, намира си екскурзовод отново по същия начин, резервира билет и тръгва. Да, но при незрящите нещата стоят по малко по-различен начин. В следващите редове ще дадем някои насоки за това как един незрящ да се чувства също толкова комфортно след връщането си от друга страна, колкото и зрящите.

Избор на дестинация

Ако не сте решили кое интересно кътче на света искате да посетите, помислете за места, които биха ви били наистина интересни.

Потърсете онлайн статии за приключенски пътувания и градски туризъм и попитайте слабовиждащите си приятели за идеи какво да правите и къде да отидете. След като сте взели решение, е време да разберете как можете да се възползвате максимално от пътуването си.

Достъпността в държавата и местността, която ще посетите

Някои големи градове са организирани в мрежи, които са лесни за навигация. За отдалечените села може да има малко функции за достъпност, но хората там може да са готови да ви помогнат.

С придружител или без

Помислете дали да не помолите зрящ приятел или член на семейството да дойде с вас. По този начин можете да прекарате повече време в удоволствие и по-малко време за разсейване, когато се ориентирате в нова среда. А и ще имате някой, с когото да споделяте спомени години напред.

След като сте пътували с придружител, може да решите, че предпочитате да отидете самостоятелно. Просто се уверете, че плюсовете във вашия случай са повече от минусите.

С куче-водач

Тук ще трябва да направите всички необходими проверки за това дали държавата, която искате да посетите, е възможно това да се случи с придружител и какви са документалните изисквания, включително здравен паспорт и ваксинация.

Здравен аспект

Консултирайте се с Вашия лекар и с фармацевт, за да се уверите, че всичките Ви лекарства и рецепти са актуални. Ако отивате в чужбина, информирайте се за ваксинациите, които ще ви трябват.

Не правете всичко сами. Има много туристи, предпочитащи да използват туристически агенции и компании, специализирани в работата с хора с увреждания. Техен ангажимент е да са отговорни за  всичко. Те ще се погрижат както за вашата екскурзия и намирането на асистенти – както за преминаването от летището на държавата, от която идвате, така и за достигането до летището на тази, в която пристигате, и обратно. Ще организират и настаняването ви в хотела. Възможно е и да има и опция за организиране на придвижването до хотела, което да се осъществи също от туроператорската компания. В някои хотели има служители, които по време на престоя на хора с увреждания са техни асистенти и екскурзоводи.

Относно багажа, обикновено имате ограничение и трябва да вземете възможно най-важните за вас вещи.

И накрая, нашата препоръка е преди всичко да се интересувате какви ще са климатичните условия в държавата, в която отивате.
Автор: Анита Накова

Фредерик Бантинг,  любопитно за откривателя на инсулина

Канадският лекар, учен и художник все още е най-младият носител на Нобелова награда за медицина.
През 1920 г. канадският хирург Фредерик Бантинг посещава университета на Торонто, за да говори с новоназначения ръководител на катедрата по физиология - Джон Маклауд. По това време Маклауд се занимава с проучването на глюкозния метаболизъм и диабета. Бантинг има нова идея как да се обясни не само причината, но и да се подобри лечението на така наречената "захарна болест".

В края на XIX век двамата учени откриват съществуването на връзката между панкреатичните функции и развитието на диабет. След изготвянето на някои нови проучвания и изследвания вниманието на медиците се съсредоточава върху Лангерхансовите острови, разположени в бета клетките на панкреаса.

От 1910 г. до 1920 г. някои учени като Оскар Минковски се опитват неуспешно да открият и извлекат активната съставка, секретирана от клетките на Лангерхансовите острови. Докато чете книгата на Минковски по този въпрос през 1920 г., Бантинг стига до заключението, че най-вероятно отделения от тези клетки агент, се унищожава в стомашния сок, преди да успее да бъде изолиран. Бантинг представя своята идея на Маклауд.

В началото той е скептичен и няма доверие на тази нова теория, но после предоставя лабораторията си на Бантинг като място за експериментиране. Бантинг провежда експерименти върху десет кучета, предвидени за опитите. Съдействие оказват и двамата медицински асистенти, които са студенти по това време - Чарлз Бест и Кларк Нобъл.

През май 1921 г. Маклауд заминава за почивка в родната си Шотландия, а Бантинг и Бест започват  серия от експерименти. През август са получени първите убедителни резултати. Екстрахират материал от хормоните на Лангерхансовите острови (наричан "инсулин", от латинската дума "insulae"- остров) на кучета болни от диабет.

Впоследствие техните ненормално високи стойности на кръвна захар се понижават. Когато Маклауд се връща от почивката, моли колегите си да повторят експериментите още няколко пъти, за да се постигнат неоспорими доказателства. Макар че резултатите са идентични, възникват проблеми, дължащи се на различната чистота на екстрахирания инсулин.

За да помогне на получаването и пречистването на екстракта, към изследователската група на Маклауд е назначена и химикът Джеймс Бертрам Холип. В рамките на следващите 6 месеца учените успяват да изолират чист инсулин. Чувстват се достатъчно уверени да го приложат и върху хора. Първият пациент, върху когото се използва субстанцията е четиринадесетгодишно момче, умиращо от диабет. Приложената му инсулинова инжекция успява да свали нивото на кръвна захар и да изчисти урината от глюкоза, както и да повлияе върху придружаващите симптоми на заболяването.

През февруари 1922 г. Бантинг и Бест публикуват първата си книга, посветена на откритието им. Година по-късно Бантинг и Маклауд получават Нобелова награда. Като добър екип двамата учени поделят получената сума от наградата с останалите изследователи по проекта, в това число и Бест.

По ирония на съдбата се оказва, че оригиналната идея на Бантинг не е изцяло проучена. По-късно той и Бест установяват, че може да се получи инсулин, без да се засяга инвазивно панкреасът. Усъвършенстваната технология за тестване и откриване на глюкоза в кръвта и урината предоставят информация на Бантинг и Бест, която ранните изследователи не са имали. Това ги насърчава да провеждат изследвания, които изследователите десетилетия преди тях не са имали възможност да направят.

Появата на инсулина е един от най-революционните моменти в историята на медицината. Въпреки че след откритието минава известно време, за да бъде разработена подходяща дозировка и да се развият производствените методи, въвеждането на инсулина се приема буквално като чудо. Само за една година диабетът се превръща в заболяване, което може да бъде напълно контролирано, а на заболелите се дава надежда за нормален и продуктивен живот.

Канадският лекар, учен и художник печели Нобеловата награда за медицина през 1923 г., когато е само на 32-годишна възраст. Той все още продължава да е най-младият човек, удостоен с най-престижното отличие в тази сфера.

Освен научните трудове, Бантинг е изключително вдъхновен от изобразителното изкуство. Рисуването го вълнува толкова много, че става част от група художници от седем човека, които създават скици при пътуване до Квебек.

На 3 юни, през 1934 година Бантинг е удостоен с благородническа титла, което му дава основание заслужено да прибави преди името си „сър“.

Болест на Бехчет, най-тежко се засягат очите

д-р Елена Кабакчиева-Георгиева

Болестта на Бехчет представлява системен некротизиращ васкулит, засягащ основно малките и големите вени и отчасти и артериите. По този начин засегнати практически могат да са всички органи в човешкия организъм, но преобладава честотата на увреда предимно на кожата, очите и лигавиците.

Заболяването намира разпространение предимно в страните около Средиземноморието, Близкия изток,Турция и Япония. Засегнати са и двата пола,с превалиране на честотата при мъжкия пол. Среща се предимно в младежка възраст – около 30-40 годишна възраст.

Причинителят на заболяването все още не е открит, като най-вероятно се касае за нарушение на имунната система. Обсъжда се ролята на прекарана вирусна инфекция.

Кои са основните симптоми на заболяването?

• Афтозен стоматит – периодично образуване на големи, силно болезнени язви-афти в устната кухина – по езика, устните и небцето. Те се срещат при почти всички болни. Заздравяват бавно – за 7 до 10 дни, но преминават без образуване на цикатрикс.

• Генитални улцерации – подобни болезнени язви могат да се появят и в областта на половите органи и кожата.

• Очно засягане – открива се в 60-80% от случаите. Настъпва обикновено няколко години след първите признаци на заболяването. В 50% от случаите засяга и двете очи. Касае е се за развитието на хроничен рецидивиращ увеит – възпаление на средната обвивка на очната ябълка, която включва хороидея и ретина. Възпалението на тези съдове води до увеличаване на тяхната пропускливост и „изливане” на възпалителния инфилтрат в околната тъкан. Най-често се засяга мястото на най-ясното виждане и се развива макулоедем. Рецидивирането и недоброто терапевтично повлияване на последния,както и прогресирането на оклузивния васкулит са в основата на опасността от ослепяване. Възможно е развитието и на други очни поражения – иридоциклит, хипопион – събиране на гной в предна очна камера, разязвяване на роговицата и др.

Какви други симптоми можем да очакваме?

• Кожни промени – наред с болезнените язви, може да се развие erythema nodosum – червеникаво-синкави болезнени възелчета предимно в областта на подбедриците, които впоследствие придобиват жълто-зеленикав цвят. Възможна е появата и на erythema multiforme – симетрично по гърба на китките и ходилата, по външните повърхности на предмишници и подбедрици, както и по страничните части на шията и лицето се образуват кръгли еритемо-едемни обриви с розовочервена периферия и червеновиолетов център, в който се образуват мехурчета и були, имащи склонност да се сливат. По лигавиците също могат да се появят були, които впоследствие ерозират и се образува фибринов – сивобелезникав налеп.

• Серозен менингит или менингоенцефалит– нервната система се засяга в 25% от случаите. Симптомите са типични с главоболие, повръщане, огнищна неврологична симптоматика,епилептични припадъци, засягане на черепномозъчните нерви, деменция или поведенчески разстройства.

• Полиартрит – засягат се предимно глезенните стави и е един от често срещаните симптоми.

• Тромбофлебит и/или флеботромбоза – причина за нарушаване на кръвообращението в засегната област.

• Засягане на сърцето, бъбреците, белите дробове и стомашно-чревния тракт – рядко се наблюдават.

Как се поставя диагнозата?

Тя се базира на съответната клинична симптоматика. Лабораторните показатели – СУЕ и CRP, когато са увеличени, също говорят за наличието на възпалителен процес. В зависимост от областта на засягане се провеждат допълнителни изследвания от съответния специалист.

Какво е лечението?

Лечението се изразява в потискане на възпалителния процес. Това се постига главно с помощта на кортикостероиди и имуносупресори – цитостатици. В случаите на неповлияване и тежко очно засягане успешно приложение имат биологичните препарати – алфа – интерферон и антагонисти на тъканния некротизиращ фактор.

Материалът има информативен характер и не може да замести консултацията с лекар. Преди да предприемете лечение, задължително се консултирайте с лекар.

Източник:iStockphoto

Биологични медикаменти за лечение на ревматоиден артрит

д-р Ралица Правова

Биологичните терапевтични средства са протеини, моноклонални антитела или комбинации от двете, които блокират действието на провъзпалителните цитокини, участващи в патогенезата на възпалителния процес при ревматоидния артрит. Освен това имат отношение към узряването и функцията на клетки на имунната система.

Прилагат се парентерално - подкожно или венозно, по определени схеми, според вида на активното вещество.

Според номенклатурата си към момента антиревматичните средства се делят на синтетични (или химични) и биологични. От своя страна химичните се делят на конвенционални и таргетни, а биологичните – съответно на оригинални и биоподобни.

Пример за оригинални синтетични, които се използват често в практиката са метотрексат, сулфасалазин, резохин и други. Биологичните средства са отнесени към втора терапевтична линия – тоест се включват при недостатъчен отговор към синтетичните и наличие на радиографска прогресия на заболяването.

За повишаване на ефективността и намаляване на риска от странични ефекти, в това число развитие на резистентност към прилагания медикамент, биологичните агенти трябва да се комбинират със някои синтетични (най-често метотрексат).

Одобрените в практиката биологични средства се използват в няколко различни насоки, според нуждите на пациента. Най-честите видове, които се прилагат са насочени към потискане на тумор-некротизиращия фактор алфа, като най-честите странични ефекти са алергични реакции на мястото на апликация, риск от бактериални и микотични инфекции, реактивация на латентна туберкулозна инфекция, нововъзникнала или влошаване на съществуваща застойна сърдечна недостатъчност, възможен повишен риск от злокачествени заболявания.

При прилагане на модулатори на Б-лимфоцитни клетки е необходимо да се следи за реакция на реактивиране на хепатит Б. При потискане на интерлевкин-6, биологичните медикаменти най-често могат да водят до инфузионни реакции, високо кръвно налягане, неутропения (понижено количество на бели кръвни клетки), повишаване на чернодробни ензими, както и не на последно място риск от инфекции.

Комбинираното лечение със синтетични и биологични средства при ранните форми на ревматоиден артрит води до достигане и поддържане на клинична и лабораторна ремисия с голяма честота. Спирането на биологичния медикамент при тези болни след достигната ремисия повишава риска от обостряне на болестта. При тях се препоръчва продължителен прием на намалена доза от биологичния медикамент.

Показания за приложение на биологични средства са възраст над 18 години, нужда пт комбинация (поради недостатъчен ефект от синтетичните медикаменти), както и при ранен етап на ревматоиден артрит.

Към противопоказанията е важно да бъде отнесено особено внимание, тъй като съществуват редица рискове. Противопоказано е лечението с биологични средства при активна туберкулозна инфекция, както и други тежки инфекции; при сърдечна недостатъчност – особено стадий 3 или 4. Освен това при открита чувствителност към медикамента и склонност към проява на алергична реакция.

Значение има още установена бременност, както и кърмене. Някои хронични инфекции също имат значение – например хепатит. Противопоказано е терапията да се прилага множествена склероза, наличие на злокачествено заболяване, както и сериозни хематологични нарушения. Не се препоръчва прилагане в следоперативен период, особено ако той е 2-4 седмици непосредствено след хирургичната интервенция.

Имунизирането с живи ваксини също има значение – имунизацията трябва да се извършва минимум 4 седмици преди и 6 месеца след лечението с биологичен продукт.

Община Плевен

Георг Спартански отчете пред съветниците изпълнението на Програмата за управление за втората година от мандат 2019-23 г.

По предварителен дневен ред от 29 точки се проведе редовната сесия на Общински съвет – Плевен на 24 февруари (четвъртък) от 09.00 ч. в Конферентната зала на Община Плевен в сграда „Гена Димитрова”. 

Зала „Катя Попова” ще бъде ремонтирана с европейски средства

Концертната зала „Катя Попова“ в Плевен ще бъде основно ремонтирана със средства по оперативната програма „Региони в растеж“ 2014-2020 г. Договорът за ремонта на културната институция беше подписан от заместник-министъра на културата.

Волейболната зала ще бъде ремонтирана със средства от Община Плевен
 Одобрено е проектното предложение „Ремонт на зала ВОЛЕЙБОЛ в съществуваща сграда в гр. Плевен”, с което Община Плевен кандидатства за финансиране по Проект „Красива България”.

С паметен ритуал почитаме Апостола на свободата

Паметен ритуал, посветен на 149 години от обесването на Васил Левски, се проведе в Плевен на 19 февруари, събота. Ритуалът започна в 11.00 часа пред паметника на Апостола.

Нов закрит плувен комплекс с четири басейна ще бъде построен…

Започва строителството на нов закрит спортен плувен комплекс в Плевен. Инвестиционното намерение обявиха днес на среща с журналисти в Община Плевен Борислав Иванов – управител на „Хоризонт Иванов” ЕООД, и председателят на Общински съвет Плевен.

Стартира информационна кампания „Двадесетият герой“, посветена на хората с редки…

Познати са над 6000 вида различни редки заболявания. Всеки 20-и човек в България е потенциално засегнат от такова заболяване. Но за съвсем малка част от редките болести – само 5 % - е налично лечение, а за останалите 95 % все…

С устройство за лечение на заекването при децата разполага Центърът
В Центъра за ранна интервенция на уврежданията – Плевен,  вече разполагат с Устройство за забавяне на обратната слухова връзка - School DAF (Delayed auditory feedback), което е предназначено за лечение на заекване в детска възраст.…

Отвори врати 19-ото Международно изложение „Пчеларство – Плевен 2022”

След прекъсване миналата година поради пандемичната ситуация в „Мания тауър” беше официално открито 19-ото Международно изложение договаряне „Пчеларство – Плевен 2022”.
Започна Кампания 2022 за плащане на местните данъци и такси

Дирекция „Приходи от местни данъци и такси” към Община Плевен обявява началото на кампанията по плащането на дължимите данък върху недвижимите имоти, такса битови отпадъци и данък върху превозните средства.
Отец Евгений Ружански е новият епархийски свещеник в Католическия храм
Досегашният епархийски свещеник в плевенската Католическа църква „Дева Мария от Фатима” Ярослав Барткиевич представи днес на кмета Георг Спартански новия енорист – отец Евгений Ружански. Ярослав Барткиевич.
10 от най-значимите, но малко известни факти за 3 март

Мнението е на декана на Историческия факултет на Софийския университет „Св. Климент Охридски“ доц. Пламен Митев. Известният историк припомня, че мечтата на българина и преди двеста години, описана в ръкопис на Софроний Врачански, е била „и ние българите да бъдем като другите европейски народи“.

1. На 3 март Цар Освободител се възкачва престола

Подписването на Санстефанския прелиминарен договор на 19 февруари/3 март 1878 г. е осъществено като своеобразен подарък от страна на руската дипломация към император Александър II, който се възкачва на престола на 19 февруари 1855 г., а през 1861 г. на същата дата подписва декрета за отмяна на крепостното право. У нас той е известен като Цар Освободител.Преговорите по сключването на договора започват на 1/13 февруари в главната квартира на руската армия в Одрин, като от 12 февруари се водят в Сан Стефано. Русия е представена от Николай Игнатиев и Александър Нелидов, а Турция от Савфет паша и Садък паша. Заседанията се провеждат два пъти дневно, като всеки пункт, по който се постига договаряне, е потвърждаван с подписите на двете страни. За основа на преговорите служи проект, разработен от Н. Игнатиев, чиито основни положения са одобрени от императора Александър II. На войниците са раздадени по 100 патрона и всички очакват или да се обяви краят на войната, или да се издаде заповед за навлизане в Цариград. Напрежението нараства и след дълги часове на очакване едва около 17 ч сред официалните лица настъпва раздвижване, а над тълпата местни жители, наблюдаващи с любопитство случващото се, се разнася вестта за подписания мирен договор.

2. В Сан Стефано спират руските войски. съгласно тогавашното законодателство, изискващо всеки населен пункт в Турция да има турско име.

3. Ген. Обручев подготвил плана на бойните действия

Предварителният план на руското командване за войната срещу Турция е разработен от ген. Николай Обручев (1830-1904), който е представител на по-младото поколение висши офицери, подкрепящи реформите на император Александър. През лятото на 1876 г. по поръчение на военния министър ген. Обручев изготвя 4 записки до императора, в които обосновава основните идеи за една бъдеща война с Турция. За да се избегнат продължителни и кръвопролитни сражения в района на Североизточна България (където се намирали четирите най-мощни укрепителни съоръжения на турската отбрана – Силистра, Русе, Шумен и Варна), се предвиждало в началото на бойните действия да се предприеме демонстративно настъпление през Добруджа, което трябвало да заблуди турското командване, че руската армия ще насочи ударите си към Източна България. Цялата кампания, разчитаща на изненадата и бързото настъпление, можела да завърши за около 3 до 4 месеца. За съжаление княз Горчаков, който се колебаел и се опитвал да ограничи военните ангажименти на Русия, коригирал плана на ген. Обручев, ограничавайки зоната на бойните действия само до Стара планина, надявайки се, че след първите си неуспехи Портата бързо ще склони да преговаря. В резултат на интриги пък самият ген. Обручев не получил назначение като началник-щаб на Дунавската армия и до края на войната бил само неофициален военен съветник на императора.

4. Как Румъния получи Северна Добруджа

В Руско-турската освободителна война участват пет държави: Русия, Турция, Румъния, Черна гора и Сърбия. Преговорите за евентуално сътрудничество между Петербург и Букурещ завършват на 4/16 април 1877 г. с подписването на две конвенции. Първата уреждала свободното преминаване на руските войски през територията на Румъния, срещу което Русия се задължавала да съблюдава териториалната цялост на Румъния. По-късно Петербург не спазил тази уговорка и отнел от Букурещ Бесарабия, предоставяйки като компенсация Северна Добруджа. За окончателното решение на Букурещ да подпише конвенциите допринесла и значителната безвъзмездна помощ, която румънците получили от Русия – около 1 млн. златни рубли, 25 хил. пушки, 20 тежки оръдия, снаряди, патрони, барут, коне. Първата вноска по предоставените на Румъния пари (36 788 фунта стерлинги) била дори прехвърлена през английски банки на Евлоги Георгиев, който впоследствие ги предал на Йон Брътиану. Черна гора влиза във войната с Турция още през април 1877 г. само с около 25 хил. войници с 20 планински оръдия. Белград решава да се присъедини едва след падането на Плевен (28 ноември 1877 г.) и то след 8 последователно отправяни от руската дипломация молби за намеса. Петербург предоставя и на Сърбия значителна финансова помощ от 1 млн. сребърни рубли.

5. Паренсов разузнавач № 1 на короната

Полковник Пьотър Паренсов (1843-1914) е един от ръководителите на руското военно разузнаване на Балканите по време на Освободителната война. През есента на 1876 г. е изпратен с разузнавателна мисия на Балканите. Основната му задача била да събере информация за състоянието на турските крепости в Северна България и да подготви агентурна мрежа от доверени лица измежду местното население. Преоблечен като цивилен и с чужд паспорт, Паренсов успял да се промъкне в русенската крепост и да получи ценни сведения за отбранителните съоръжения на града. По-късно с помощта на Евлоги Георгиев създал нелегални канали за набиране и прехвърляне на разузнавателни данни за дислокацията на турските части. Сред една от най-успешните операции на руското разузнаване е и въвеждането в заблуда на турското командване за мястото, където руската армия предвиждала да осъществи форсирането на р. Дунав. След Освобождението той става военен министър на Княжество България в правителствата на Тодор Бурмов и на митрополит Климент. Има сериозен принос за организирането на българската войска в редовна армия, а не в милиция, както предвиждат клаузите на Берлинския договор. Полага грижи за попълването на армията с опитни кадри, за нейното въоръжаване и за подготовката на млади български офицери.

6. Пръв вдига Самарското знаме ген. Столетов

Добре известно е, че Самарското знаме (превърнало се в един от символите на българското опълчение и на българската бойна слава) е изработено по инициатива на жителите на гр. Самара като израз на тяхната морална подкрепа за справедливата борба на българите. То е трицветно (червено, бяло и синьо), като червената и синята ивица са широки по 40 см, а бялата (средната) – 60 см. И от двете страни в средата са вшити златни кръстове. На лицевата страна е избродиран образът на Иверската света Богородица, а на обратната страна се намират ликовете на светите Кирил и Методий. Бродерията на знамето е дело на монахини от Самарския манастир, а живописните работи са изпълнени от художника Симаков. Към дръжката на знамето са прикачени две червени и две сини ленти, като на едната червена лента е изписано: „Самара – Болгарскому народу вь 1876 году“. Върху една от сините ленти има надпис: „Да воскреснеть Богь и разтучаться враги его“. Тържественото връчване на знамето става на специална церемония на 6 май 1877 г. в лагера на българското опълчение. Знамето е издигнато от ген. Столетов и е връчено на унтерофицер Антон Марченко от ІІІ опълченска дружина.

7. Плевенската епопея

С името на град Ловеч са свързани едни от най-драматичните събития в хода на Освободителната война. На 5/17 юли 1877 г. войскова част, командвана от полк. Жеребков, успява да влезе в Ловеч и да изтласка намиращите се там турски подразделения. Неуспехът на първата руска атака на Плевен (8/20 юли) обаче превръща Ловеч във важен за турците стратегически пункт, тъй като през града лесно можело да се осигури така нужната за Осман паша връзка с Южна България и със София, а и да се заплаши тилът на Западния руски отряд. Ето защо на 15/27 юли силна войска напада Ловеч и го превзема. Едва в навечерието на Третата атака срещу Плевен руското командване предприема ново настъпление към Ловеч. На 21 август командирът на турския гарнизон в Ловеч Рифат паша информира Осман паша за съсредоточаването на значителни руски сили и моли за помощ. На 22 август/3 септември 1877 г. Ловеч е повторно завзет, а оцелелите българи най-после успяват да се зарадват на свободата си.

8. Цветя в Одрин за Белия генерал

Генерал-майор Михаил Скобелев (1843-1882) е сред най-популярните герои на Руско-турската освободителна война. През март 1877 г. е привлечен на разпореждане на главнокомандващия на Дунавската армия великия княз Николай Николаевич. Включва се активно в битката за Плевен, когато си спечелва и прозвището Белия генерал. Ръководените от него части допринасят съществено за успешната обсада на Плевен, в боевете при Шипка-Шейново, както и за устремното настъпление към Одрин и Цариград. Освен безспорните си качества на военачалник ген. Михаил Скобелев притежавал и умението да печели доверието на своите войници и подчинени, заради което бил сред най-обичаните руски генерали. Военният кореспондент В. Немирович-Данченко разказва как при придвижването на отряда на ген. Скобелев от Одрин към Чаталджа в едно село по пътя свитата му била спряна от група жени, които му поднесли „невиждано хубав букет от свежи цветя, каквито в околностите нямало“, защото войските запазили честта им.

9. Капитан Петко войвода

Капитан Петко Киряков (1844-1900) е един от многото български войводи, действали в тила на турската армия и дали своя принос за окончателната победа над Високата порта. Първата си чета Петко войвода събира още през 1861 г. През 1866 г. е в Италия, където се среща с Гарибалди. Участва в Критското въстание (1866-1869 г.), по-късно създава дружина, начело на която действа в Източните Родопи и Беломорска Тракия. Дружината на Петко войвода има най-голямата заслуга при потушаване на метежа, организиран от английския наемник Сенклер (февр.-март 1878 г.). След паническото бягство на Сюлейман паша от Одрин остатъци от неговата разбита армия са привлечени от Сенклер с цел обособяването на Родопите като самостоятелна област извън пределите на бъдещото българско княжество. В знак на благодарност за оказаната помощ руското правителство награждава през 1879 г. Петко Киряков с офицерски чин (капитан) и с голямо имение в Киевска губерния, което той продава, за да се завърне в родината. Включва се в защитата на Съединението (1885 г.), но по-късно става жертва на политическите борби в Княжеството.

10. На Берлинския конгрес решенията се взимат без България

Решенията на свикания в Берлин международен конгрес (1/13 юни-1/13 юли 1878 г.) се вземат единствено от шестте велики сили: Англия, Австро-Унгария, Германия, Италия, Русия и Франция. Както е известно, заседанията се ръководят от германския канцлер Ото фон Бисмарк. Любопитно е да се отбележи, че екзарх Антим (свален от поста си и заточен в Мала Азия по решение на Високата порта още на 14 април 1877 г.) още преди началото на конгреса отправя молба към руското правителство за изпращане в Берлин и на български делегат, но лично канцлерът княз Горчаков отхвърля тази молба, поради което в германската столица има представители на Румъния, Гърция, Черна гора и Сърбия. Така България остава без представител на този съдбоносен конгрес.

Най-нездравословните навици, допускани в ежедневието ни


Макар изследванията да не показват категорично, че пропускането на закуската е нездравословно, те сочат, че редовно закусващите имат по-здравословни хранителни навици като цяло. Освен това пропускането на закуската често води до преяждане. Ако сте зает и се изкушавате да напуснете дома си, без да закусите, старайте се да имате готови варианти за закуска с високо съдържание на фибри и протеини. Подходящ избор са овесена каша, кисело мляко с мюсли и т.н.


Честа консумация на вредни храни

Една от най-трудните задачи е да контролираме честите похапвания, особено на любими неща като десерти и снаксове. Леките закуски са добра идея, защото стабилизират нивата на кръвната захар и предотвратяват „вълчия“ глад, а съответно и преяждането след него.

Мултитаскинг по време на хранене

Чували ли сте за принципа на шам-фъстъка? Според едно проучване хората, които ядат шам-фъстъци, почиствайки ги от черупките, поемат по-малко калории от онези, които консумират ядките почистени. Вниманието е ключът към правилното хранене.

Приемане на нужните калории чрез напитки

Тук Гупта няма предвид само алкохола. „88 проучвания откриват връзка между приема на безалкохолни напитки и наднорменото тегло. Лесно е да пиете много захар, от която тялото ви няма нужда, дори от естествени източници, например плодови сокове.“ Водата трябва да бъде предпочитана напитка. Ако имате нужда от по-отчетлив вкус, можете да пиете чай без други добавки.;

Хранене твърде късно вечерта

Гупта признава, че мненията по тази тема са противоречиви, но предупреждава, че ако се храните преди лягане, това може да доведе до нездравословен цикъл, включващ оскъдно хранене през деня и обилно засищане на глада вечер. Ако ви мъчат киселини, късните хранения може да влошат симптомите. Най-добре е да вечеряте достатъчно рано, за да не си лягате с пълен стомах, и достатъчно късно, за да не огладнеете точно преди сън.


Заблудата, че храната навън е като храната вкъщи

Гупта отбелязва, че повечето хора не знаят, че авиокомпаниите слагат повече сол и подправки, за да противодействат на атмосферното налягане и сухотата на въздуха в кабината. Повечето хора не си дават сметка и за добавките в ресторантите.

Честа консумация на алкохол

Не е нужно да препивате, за да усетите вредното влияние на алкохола. Много алкохолни напитки съдържат повече калории, отколкото захарта. Освен това алкохолът отслабва имунната  система и замъглява ума. Дори една чаша може да се отрази на качеството на съня. Здравословно е да ограничите алкохола до минимум и да избирате напитки без захар, когато искате да се поглезите, казва Гупта. Колкото по-бистра е течността, толкова по-добре. Бялото вино е чудесна опция, съдържаща малко калории


Прекаляване с кофеина

Кафето се приема за приятел на съвременния професионалист, който се бори със стрес, ниски нива на енергията и наближаващи крайни срокове. Но няколко чаши кафе не само ще ви направят по-нервни, но и ще нанесат по-сериозни вреди на здравето ви. Прекомерната консумация на кофеин е възможно да доведе до нарушения на съня, също и на сигналите за глад, и до повишаване на нивата на кортизола. Гупта препоръчва да не се пият повече от две кафета на ден.

Автор: Теодора Хайверова


Теодора е родена през 1994 в град Пловдив. Поради по-дълъг престой в кувьоз и занижено количество кислород губи зрението си. Завършва училището за деца с нарушено зрение „Луи Брайл“ през 2016 година, а през 2020 се дипломира като бакалавър психолог в пловдивския университет. През четирите години на обучение в университета участва в редица проекти и научни конференции. През септември 2020 година, стартира обучението си в магистърската програма Психология на здравето в Софийския университет. Интересите ѝ са в различни области: история, философия, психология, литература. От октомври 2021 е част от екипа на фондация „Синергиа“.

Замразени храни – здравословни или не?


Замразените храни са удобна и практична алтернатива на пресните продукти. Но запазват ли здравословните си качества продуктите, преминали през замразяване? Замразените или консервираните храни са по-полезни?


Натовареното ежедневие, богатият асортимент от замразени храни и удобството на бързото им приготвяне ни подтикват все по-често да посягаме към тях вместо към пресните или консервираните продукти. След дълъг и уморителен ден вечерята, приготвена от замразени храни, е експресна наслада. Но достатъчно полезни ли са замразените продукти?


Замразени храни според някои специалисти замразяването е по-здравословен метод за дългосрочно съхраняване на продуктите от консервирането, тъй като там се добавят сол, захар и различни изкуствени подобрители. Освен това вкусът и видът на замразените храни са много по-близки до тези на пресните, отколкото на консервираните или сушените. Ако продуктите са замразени веднага, а не са стояли предварително на съхранение, те запазват голяма част от полезните си качества.

В случай че сте решили да използвате камера за дълбоко замразяване (фризер) в домашни условия, обърнете внимание на следните правила, за да си осигурите пълноценна храна:

Избирайте свежи, качествени и добре почистени продукти за замразяване, тъй като самият процес няма да подобри качествата им. 


Не бива да се замразяват наведнъж голямо количество продукти. Храните се охлаждат до -18 градуса или дори по-ниска температура. При тези температури химическите реакции и развитието на микробите спират и продуктите запазват полезните си качества. 


За максимално запазване на здравословните качества на продуктите, преди замразяването е препоръчително да се бланшират. За целта почистените и нарязани продукти се поставят във вряща подсолена вода и се варят 3-4 минути след повторното завиране на водата. След това се обливат бързо със студена вода или се поставят в съд, потопен в ледена вода. След като изстинат напълно се пакетират и замразяват.

И все пак някои храни губят от цвета, аромата и свежестта си след замразяване - доматите, краставиците и всички зеленчуци с голямо водно съдържание, както и повечето плодове. Затова е по-добре да се консумират пресни. Най-добри за замразяване са зеленият фасул, карфиолът, брюкселското зеле и други.


Замразени храни

Има 3 основни метода за замразяване на храните – бързо, шоково и свръхбързо. При бързото замразяване продуктите преминават възможно най-бързо през зоната на максимална кристализация при постоянна температура не по-висока от -18 градуса. Шоковото замразяване се прави в хладилни тунели от пенополиуретанови панели. Чрез този метод се замразяват риба, рибни продукти, месо и зеленчуци. Колкото по-бързо е замразяването, толкова по-малко се уврежда храната. 
Охладени или замразени храни?

замразени храниОсновната разлика е в срока на годност. Целта на охлаждането и на замразяването е да се забавят химичните процеси, които протичат в продуктите под въздействието на микробите и ензимите. Бактериите спират растежа си при температури от -5 до -8 градуса, а плесените спират развитието си при от -9 до -11 градуса, а активността на ензимите не спира дори при много ниски температури. Охлаждането не може да предотврати процесите на размножаване на бактериите, а само да ги забави, затова охладените храни са с по-кратък срок на годност (2-3 дни от датата на производство). Замразяването спира развитието на бактериите и затова срокът на годност на замразените храни е много по-голям.

Правилното пакетиране е изключително важно за доброто замразяване на храните. Опаковките трябва да бъдат херметически затворени, за да запазват витамините и минералите в замразените храни. Повредените опаковки пропускат въздух, променят качествата на продуктите и дори може да се окажат опасни за здравословното състояние на потребителите. Консумацията им може да предизвика обриви, алергии, запек или диария.

И все пак пресните плодове и зеленчуци и свежите меса, приготвени на пара, варени, задушени или печени, са много по-здравословна алтернатива от замразените храни.
Празници и обичаи  

Първи март – празникът на мартениците и пролетта


Първи март е един от най–любимите празници на малки и големи. С него ние поставяме символичното начало на новата стопанска година, пролетта и прераждането на природата. На този ден всеки се окичва не само с мартениците, които най–близките хора са му подарили, но и с усмивка и надежда за едно ново, по–добро начало. Както на всеки празник, така и днес, ние от екип „Българска история“ ще се опитаме да ви предадем празничното настроение на този ден, докато ви запознаваме с малко познатите древни обичаи и традиции, свързани с него.


Навсякъде по света хората посрещат пролетта с огромна радост и вълнение, но България е една от малкото държави, които празнуват нейното идване с толкова голям празник, изпълнен с традиции, чиито корени се крият в далечното минало на нашия народ. Както вече сигурно се досещате, няма как да говорим за първи март и да не споменем Баба Марта. Според народните вярвания тя е или стара и куца жена, или млада и хубава девойка, но и в двата случая олицетворява слънцето и пролетта. Тя е също и персонификация на месец март, който не случайно е наричан „женския месец“, и отново е символ на зачатието на пролетта и земята, която ще роди лятото и плодородието.


Легендите и преданията, свързани с Баба Марта, са многобройни. Според една от тях тя е сестра на Малък и Голям Сечко (месеците януари и февруари) и е люта и сърдита, защото двамата ѝ братя  или правят някоя голяма пакост, или винаги изпиват виното и не я оставят да го опита. Друга легенда пък разказва за една козарка, която извела стадото си в планината рано сутринта въпреки предупрежденията на мъжа си за лошото време. Тя била убедена, че Баба Марта ще я дари с хубаво време, защото и тя е жена като нея. Думите на младата жена разгневили и разсърдили старицата. Не минало много време и черни облаци надвиснали над планината. Козарката така и не се завърнала в дома си – тя и стадото ѝ замръзнали и се превърнали в купчина камъни, от които потекла лековита вода.


Баба Марта както вече сигурно сте забелязали, всички разкази са единодушни за лютото и променливо настроение на Баба Марта, което оказва влияние на времето. В миналото българите вярвали, че когато тя се засмее, навън ще е слънчево и топло, но разсърди ли се, задухва силен вятър и облаци закриват слънцето. Именно затова огромна част от традициите и обичаите, свързани с този ден и месеца като цяло, са посветени на умилостивяването на Баба Марта. Поверието гласи, че на първи март тя спохожда хората и посевите, облечена в червен сукман, червени чорапи и червена забрадка. Хората вярвали, че старицата ще влезне само в спретната и подредена къща и поради тази причина в края на февруари семействата почиствали домовете си старателно. Това пролетно почистване символизирало за тях отърваването от всичко лошо, старо и ненужно, останало от миналата година. Разпространено било и в двора да се изнесе  и простре червена покривка, пояс или постелка, защото хората смятали, че това ще зарадва Баба Марта и ще предизвика благост към къщата и нейните обитатели.


Старицата имала и изисквания относно хората, които ще срещне на първи март. Тя не обичала да вижда стари жени и за това те си седели вкъщи, за да не я разгневят. Затова пък младите момичета и децата се радвали на нейната благосклонност и благодарение на тях времето можело да бъде топло и слънчево. Баба Марта била изключително благоразположена към хората, които носели мартеници, откъдето идва и многовековната традиция на този ден да се окичваме с бели и червени конци.


Мартеницата е един от най–обичаните български символи. Най–често тя се прави от усукани вълнени или памучни бели и червени конци.  Всеки един от цветовете има своето значение – белият символизира чистотата, невинността, новото начало, а червеният олицетворява  живота, зачатието, енергията на слънцето и плодородието. Въпреки това в различните краища на България мартениците могат да са направени и от други цветове. Така например в Родопите те са многоцветни, а в Софийско и Мелнишко може и да са сини и червени. При изработването на мартеницата може да се добавят различни символи, като черупка от охлюв за здраве и сила, мъниста против уроки, скилидка чесън за предпазване от зли демони или паричка за благополучие.


Първоначално мартеници носели само младите жени и децата, но в последствие всички започнали да си ги разменят. В миналото българите си закичвали мартеници на всички части от тялото, включително на шията и краката, като понякога това дори било свързвано със социалното положение на човека. Така например младите неомъжени девойки носели мартениците си от ляво на дрехите си, младите ергени ги закачали на кутрето на лявата си ръка, а женените мъже си слагали мартеница в десния чорап.  В днешни дни най–разпространено е те да се носят на ръката под формата на гривна или закачени за някоя от дрехите. Българите вярват, че окичването с мартеница ще те предпази от зли сили и ще ти донесе дълголетие. Това се прави и за здраве, късмет и успех през предстоящата година.  Също така старите българи вярвали, че в природата съществувала някаква зла сила наричана „лошотия“, която се събуждала през пролетта и на мартеницата била приписвана магическата сила да предпазва хората от нея.


Въпреки това мартениците се носят само за определен период от време, свързан със знаците на приближаващата пролет – цъфнали дървета, среща с първите долитащи прелетни птици – щъркели, лястовици или жерави. В миналото в различните краища на България свалянето на мартениците е било свързвано с различни предсказания. Хората от Южна България, например, вярвали, че мартеницата, носена на китката трябвало да се свали, когато човек видел щъркел и ако птицата не летяла това означавало, че лятото ще е много мързеливо. Мартениците от врата пък се сваляла, когато се види лястовица, за да стане шията грациозна и дълга като на птица. В други краища на страната девойките поставяли мартеницата си под голям камък и така гадаели за бъдещия си съпруг. Точно след половин година те се завръщали на същото място и ако по мартеницата имало полепнали мравки техният, избраник щял да бъде беден. В Пирин пък съществувало друго поверие, свързано с камъка и насекомите. Според него, ако по мартеницата имало мравки, това значело, че през годината се очаква успех в отглеждането на много кози и овце, калинките предсказвали, че човекът ще има едър рогат добитък, а паякът – отглеждане на магаре. Ако хората искали да бъдат румени и здрави, трябвало да закачат мартеницата си на цъфнало дръвче, а ако искали да избягат от всичко зло, те трябвало да я хвърлят в течаща вода, която да отнесе злините.

